Ribera del Duero opnåede i 1982 status som DO (Denominación de Origen) i den spanske vinlovgivning. Derfor er der samme krav til de forskellige vintyper, som i fx Rioja - jóven (under 1 års fadlagring eller ingen), Crianza (mindst 2 års lagring, hvoraf min. 1 år i egetræsfad, resten i flaske), Reserva (mindst 3 års lagring, hvoraf min. 1 år i egetræsfad, resten i flaske) og Gran Reserva (ekstraordinær kvalitet, mindst 5 års lagring, hvoraf min. 2 år i egetræsfad).